หุ้นสหรัฐปิดบวกขึ้นเล็กน้อย
หุ้นสหรัฐปิดบวกเล็กน้อย สภาคองเกรส ลงมติผ่านร่างกฎหมายปฏิรูประบบประกันสุขภาพครั้งประวัติศาสตร์ช่วยคลี่คลายความกังวลของนักลงทุน
23 มี.ค. 2553

หุ้นสหรัฐปิดบวกเล็กน้อย สภาคองเกรส ลงมติผ่านร่างกฎหมายปฏิรูประบบประกันสุขภาพครั้งประวัติศาสตร์ช่วยคลี่คลายความกังวลของนักลงทุน
ตลาดหุ้นสหรัฐฯ ปิดบวก ต่อเนื่องจากสัปดาห์ที่แล้ว หลังมติผ่านร่างกฎหมายปฏิรูประบบประกันสุขภาพครั้งประวัติศาสตร์ซึ่งเป็นชัยชนะของประธานาธิบดีบารัค โอบามา ช่วยยุติความวิตกของนักลงทุนต่อความไม่แน่นอนในประเด็นดังกล่าว
แม้ว่านักวิเคราะห์บางส่วนอาจมีความกังวลเพิ่มขึ้นว่าร่างกฎหมายที่ผ่านความเห็นชอบในวันอาทิตย์(21 มีนาคม ) อาจกระทบต่อกำไรและเพิ่มต้นทุนแก่บริษัทประกัน ทว่าตลาดก็ได้รับผลกระทบในด้านลบในข้อวิตกนี้ไปก่อนหน้าแล้ว
ดัชนีหุ้นดาวโจนส์ เพิ่มขึ้น 43.91 จุด (0.41 เปอร์เซ็นต์) ปิดที่ 10,785.89 จุด แนสแดก เพิ่มขึ้น 20.99 จุด (0.88 เปอร์เซ็นต์) ปิดที่ 2,395.40 จุด เอสแอนด์พี เพิ่มขึ้น 5.91 จุด (0.51 เปอร์เซ็นต์) ปิดที่ 1,165.81 จุด